text: Immersió total: so i imatge en el món virtual - Sónar+D Barcelona 2017
  Aprèn d'alguns dels creadors més interessants de la realitat virtual en aquest moment. Aquesta sessió es divideix en dues parts: so i imatge. La secció de so s'enfocarà en el disseny sonor i la composició musical per VR. McKenzie Stubbert ha compost música per més de 30 produccions de realitat virtual, que inclouen treballs per a Chris Milk, Kathryn Bigelow i Gabo Arora. Acompanyarà a McKenzie, el director executiu creatiu de Here Be Dragons, Edu Pou, qui debatrà la importància de la música i el so en VR.
  La secció visual consistirà en una conversa amb Gabo Arora, el qual ha creat projectes memorables en el camp de la realitat virtual, en especial el seu treball per a UNVR. Gabo, ens transportarà a través del seu procés creatiu i donarà consells a aquells que s'estan introduint el món de la producció virtual.